Mɛ̈l
Bok go̱kä ni
MƐ̈L-A-KI
Riet in nhiam
Ɛn bok Mɛ̈l-a-ki bëë kɛ gua̱a̱th ëë ci wä, kɛ ruɔ̱n kuri da̱ŋ ŋuaan wi̱cdɛ jiɛn dhieec a /ka̱n Yecu ni dap kɛ kɔr kä mëë ca luak Kuɔth nyɔk kɛ ta̱th. Kä ɛn gök cɔɔlɛ ni bööth palä kɛnɛ naath kɛ ɣöö ba Kuoth nyɔk kɛ ŋa̱th. Kä jɔcɛ ɛn ɣöö te ni talaaŋ kɛnɛ nyuɔɔn kɛ pal rɛy teekä nɛɛni Kuɔth. Kä bööth palä kɛ naath /ca Kuoth tho̱p muc tin la cuɔ̱ɔ̱ŋdɛ. Kä naath /cikɛ cieŋ kɛ duɔ̱ɔ̱p in cɛ ŋi̱i̱cnikɛ. Kä duundɛ ɣöö bi Kuäär ni Kuoth nɛɛkɛ ben luk, kä bɛ kɛ jak kä gɔw, bɛ ja̱a̱kɛ jäk kä nhiam, kɛ ɣöö ba dupkɛ ben rialikä, kä ba ŋuɔ̱tkɛ ben lat.
Tin te rɛy buɔk
1. Dueer ji̱ I-thɛ-rɛl 1:1—2:16
2. Luk Kuɔth kɛnɛ pälikädɛ 2:17—4:6
